**Jere-Matias Alanen** (s. 27. huhtikuuta 1996 Tampere) on suomalainen jääkiekkoilija, joka pelaa Mestis-joukkue Rovaniemen Kiekossa. Hän toimii joukkueen varakapteenina. Alanen on pelipaikaltaan keskushyökkääjä, mutta hän osaa pelata myös laidassa.

Ura
---

Alanen aloitti jääkiekkoilun Lempäälän Kisassa. Hän siirtyi juniorina sittemmin Tapparaan, jossa Alanen voitti kauden 2011–2012 päätteeksi C-nuorten SM-hopeaa. Kaudella 2014–2015 hän piipahti Tapparan A-nuorten ohella kahden ottelun lainalla LeKin A-nuorten Suomi-sarjajoukkueessa.

Kaudella 2016–2017 Alanen nousi Tapparan A-nuorten varakapteeniksi. Hän oli joukkueen paras pistemies tehoilla 15+21=36. Alanen jakoi myös Tapparan sisäisen tehotilaston voiton Alex Olkinuoran kanssa lukemalla +13. Hän debytoi kauden aikana myös seuran SM-liigajoukkueessa 10. helmikuuta 2017 vieraissa Oulun Kärppiä vastaan. Alanen merkittiin Tapparan nelosketjuun kahden muun liigadebytantin; Viktor Nestrašilin ja Rasmus Smedbergin kanssa. Hän sai ottelussa jääaikaa 9.51 minuuttia. Alanen voitti aloituksistaan 77,8%. Koko kolmikolla avautui paikka joukkueen kokoonpanosta, kun Tapparan pelaajista viisi sai maajoukkuekutsun ja neljä muuta oli toipilaana. Alanen pelasi kauden aikana kolme SM-liigaottelua ilman tehopisteitä.

Alanen jatkoi Tapparassa kaudella 2017–2018 vuoden mittaisella SM-liigasopimuksella. Hän aloitti kautensa lainalla lähtöseuransa Lempäälän Kisan Mestis-joukkueessa. Alanen pelasi Tapparassa kauden ensimmäisen sarjaottelunsa Mestarien liigassa 4. lokakuuta 2017 slovakialaista HC Banská Bystricaa vastaan, jolloin hän teki myös ensimmäisen maalinsa miesten pääsarjatasolla. Alanen sai Tapparan 3–0-voittoon päättyneessä ottelussa myös syöttöpisteen Jan-Mikael Järvisen tekemään voittomaaliin. Hän pelasi Tapparassa kaksi runkosarja- ja CHL-ottelua. Suurimman osan kaudestaan Alanen pelasi kuitenkin LeKissä, jossa tulokaskausi toi 31 runkosarjaottelussa tehot 16+15=31, viidessä playoff-ottelussa yhden syöttöpisteen ja kolmessa Suomen Cupin ottelussa tehot 1+3=4. Hän oli runkosarjassa joukkueen paras maalintekijä ja toiseksi paras pistemies Antti Kangasniemen jälkeen.

Kaudeksi 2018–2019 Alanen siirtyi vuoden mittaisella sopimuksella Mestis-joukkue Iisalmen Peli-Karhuihin. Hän oli joukkueen sisäisessä pistepörssissä kolmantena tehoilla 13+20=33, kunnes Alasen kausi päättyi keskivartalovammaan helmikuussa 2020. Kaudeksi 2020–2021 hän siirtyi jatkamaan Mestis-uraansa vuoden mittaisella sopimuksella Imatran Ketterään. 13. helmikuuta 2021 ottelussa KeuPa HT:tä vastaan Alanen onnistui tekemään peräti viisi maalia, kun Ketterä voitti ottelun lukemin 8–5. Hänen kypärätemppunsa täydentänyt kolmas osuma jäi joukkueen voittomaaliksi. Alanen viimeisteli viidennen maalinsa ylivoimalla vain yhdeksän sekuntia ennen päätössummeria. Hänet valittiin Mestiksen helmikuun kuukauden pelaajaksi. Alanen voitti lopulta tehoilla 23+14=37 koko sarjan maalipörssin (Kai Nurminen -palkinto) ja hän sijoittui pistepörssissä toiseksi edellään vain KeuPa HT:n Joonas Larinmaa. Hän voitti myös Ketterän sisäisen tehotilaston lukemalla +16. Alanen voitti kauden päätteeksi Mestiksen mestaruuden. Pelaajat äänestivät hänet sarjan kauden parhaalle pelaajalle myönnettävän Kultaisen kiekon voittajaksi. Alasen valittiin myös Mestiksen ensimmäiseen tähdistökentälliseen.

Alanen siirtyi kaudeksi 2021–2022 1+1-vuotisella sopimuksella SM-liigajoukkue JYPiin. Hän teki liigauransa avausmaalin uransa kymmenennessä ottelussaan runkosarjan viidennellä kierroksella 18. syyskuuta 2021 KooKoota vastaan. Kaikkiaan Alanen pelasi ensimmäisen täyden SM-liigakautensa aikana 40 runkosarjaottelua tehopistein 2+2=4. Kauden jälkeen maaliskuussa 2022 JYP vahvisti, että hänen sopimuksessaan ollutta optiota ei käytetä.

Kaudeksi 2022–2023 Alanen palasi Mestikseen ja hän siirtyi vuoden mittaisella sopimuksella Rovaniemen Kiekkoon. Joukkuetta valmensi Alaselle Ketterästä tuttu Maso Lehtonen. Hän oli 18 osumallaan RoKin toiseksi paras maalintekijä Heikki Huttusen jälkeen. Alanen voitti kauden päätteeksi Mestis-pronssia. Toukokuussa 2023 hän teki seuran kanssa vuoden mittaisen jatkosopimuksen. Alanen nimettiin kaudeksi 2023–2024 RoKin varakapteeniksi.

Muuta
-----

Alanen harrasti lapsena Lempäälän Kisassa myös maastojuoksua.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2014–2015 | Tappara | A-SM | 38 | 3 | 3 | 6 | 18 | – | – | – | – | – |
| 2015–2016 | Tappara | A-SM | 50 | 11 | 5 | 16 | 18 | 3 | 0 | 0 | 0 | 4 |
| 2016–2017 | Tappara **(A)** | A-SM | 48 | 15 | 21 | 36 | 32 | 2 | 0 | 1 | 1 | 0 |
|  | Tappara | SM-liiga | 3 | 0 | 0 | 0 | 0 | – | – | – | – | – |
| 2017–2018 | Tappara | SM-liiga | 2 | 0 | 0 | 0 | 0 | – | – | – | – | – |
|  | LeKi | Mestis | 35 | 16 | 15 | 31 | 67 | 5 | 0 | 1 | 1 | 2 |
| 2018–2019 | IPK | Mestis | 46 | 12 | 7 | 19 | 58 | – | – | – | – | – |
| 2019–2020 | IPK | Mestis | 47 | 13 | 20 | 33 | 54 | – | – | – | – | – |
| 2020–2021 | Ketterä | Mestis | 28 | 23 | 14 | 37 | 46 | 9 | 4 | 5 | 9 | 4 | Ykköstähdistö |
| 2021–2022 | JYP | SM-liiga | 40 | 2 | 2 | 4 | 14 | – | – | – | – | – |
| 2022–2023 | RoKi | Mestis | 36 | 18 | 11 | 29 | 75 | 9 | 1 | 6 | 7 | 34 |
| 3 kautta | yhteensä | SM-liiga | 45 | 2 | 2 | 4 | 14 | – | – | – | – | – |
| 5 kautta | yhteensä | Mestis | 182 | 82 | 67 | 149 | 300 | 23 | 5 | 12 | 17 | 40 |

Lähteet
-------

* Jere-Matias Alanen The Internet Hockey Databasessa (englanniksi)
* Jere-Matias Alanen Eurohockey-sivustolla (englanniksi)
* Jere-Matias Alanen *Elite Prospects*. Everysport Media Group AB.  (englanniksi)

### Viitteet

1. 1 2  SAMI SUNI JA JERE-MATIAS ALANEN JATKOSOPIMUKSIIN. JONNE BRYGGER KIEKKO-POJISTA ROKIIN. *rokihockey.fi*.  6.5.2023. RoKi Hockey Oy. Viitattu 24.2.2024.
2. ↑  Hyökkääjä Jere-Matias Alanen jatkaa IPK:ssa *ipk.fi*.  7.6.2019. IPK Hockey Oy. Viitattu 23.8.2019.
3. 1 2 3 4 5 6 7  Jere-Matias Alanen *Elite Prospects*. Everysport Media Group AB.  (englanniksi)
4. 1 2  Jere-Matias Alanen ja Einari Luhanka Ketterään. *kettera.net*.  17.4.2020. Imatran Ketterä Oy. Viitattu 17.4.2020.
5. ↑  Raunio, Antti: LeKi osoitti miesten ja junioreiden karun eron *Jatkoaika.com*.  26.8.2014. Jatkoaika r.y. Viitattu 11.2.2017.
6. ↑  Raunio, Juha: Kommentti: Juhlakauteen täyttä forssia *lvs.fi*.  14.3.2016. Lempäälän-Vesilahden Sanomat Oy. Viitattu 11.2.2017.
7. ↑  Elite Prospects - Tappara U20 *eliteprospects.com*. Everysport Media Group AB. Viitattu 17.6.2019. (englanniksi)
8. ↑  Tällainen kokoonpano saatiin matkaan *tappara.fi*.  10.2.2017. Tamhockey Oy. Viitattu 11.2.2017.
9. ↑  Ottelutilastot *liiga.fi*.  10.2.2017. Jääkiekon SM-liiga Oy. Viitattu 11.2.2017.
10. ↑  Jere-Matias Alanen *tappara.fi*. Tamhockey Oy. Viitattu 30.8.2017.
11. ↑  Matches *championshockeyleague.com*.  4.10.2017. Champions Hockey League (CHL) AG. Viitattu 5.10.2017. (englanniksi)
12. ↑  Elite Prospects - LeKi *eliteprospects.com*. Everysport Media Group AB. Viitattu 17.6.2019. (englanniksi)
13. ↑  Jere-Matias Alanen Iisalmen Peli-Karhuihin *Jatkoaika.com*.  24.5.2018. Jatkoaika r.y. Viitattu 24.5.2018.
14. ↑  Hyökkääjä Jere-Matias Alasen kausi ohi *ipk.fi*.  10.1.2020. IPK Hockey Oy. Viitattu 6.5.2020.
15. ↑  Silventoinen, Juho; Aulén, Peter: Mestis-kierros: Alanen alisti Imatralla 13 maalin pelissä, Vantaalla loppusekuntien dramatiikkaa *Jatkoaika.com*.  4.3.2021. Jatkoaika r.y. Viitattu 4.3.2021.
16. ↑  Jere-Matias Alanen Mestiksen kuukauden pelaaja helmikuussa *mestis.fi*.  4.3.2021. Suomen Jääkiekkoliitto – Finlands Ishockeyförbund ry. Viitattu 4.3.2021.
17. ↑  Elite Prospects - Mestis Stats 2020-2021 *eliteprospects.com*. Everysport Media Group AB. Viitattu 4.8.2021. (englanniksi)
18. ↑  Elite Prospects - Ketterä *eliteprospects.com*. Everysport Media Group AB. Viitattu 4.8.2021. (englanniksi)
19. ↑  Kultainen Kiekko Ketterän Jere-Matias Alaselle *mestis.fi*.  28.4.2021. Jatkoaika r.y. Viitattu 4.8.2021.
20. ↑  Nieminen, Janne: JYP vahvistaa hyökkäyspäätääna *Jatkoaika.com*.  6.5.2021. Jatkoaika r.y. Viitattu 4.8.2021.
21. ↑  Tilastot *liiga.fi*.  18.9.2021. Jääkiekon SM-liiga Oy. Viitattu 19.9.2021.
22. ↑  Seppä, Lassi: Anttoni Honka ja Jerry Turkulainen ovat JYPistä lähtijöiden joukossa − Braden Christoffer ja Samuel Valkeejärvi jatkavat Jyväskylässä *Jatkoaika.com*.  25.3.2022. Jatkoaika r.y. Viitattu 25.3.2022.
23. ↑  Kaksi pelaajasopimusta lisää - 500 korttia varattu *rokihockey.fi*.  12.5.2022. RoKi Hockey Oy. Viitattu 12.5.2022.
24. ↑  Elite Prospects - RoKi *eliteprospects.com*. Everysport Media Group AB. Viitattu 24.2.2024. (englanniksi)
25. ↑  KAPTEENISTO KAUDELLE 2023-24 *rokihockey.fi*.  10.8.2023. RoKi Hockey Oy. Viitattu 24.2.2024.
26. ↑  Ruonavaara, Markku: Lempäälän kunnanmestaruusmaastojuoksukilpailujen tulokset 29.4.2008 *lekiyu.net*.  30.4.2008. Lempäälän Kisa Yleisurheilu ry. Viitattu 11.2.2017.